
CONCLUZII: 


e Una din problemele nerezolvate, referi- 
toare la efectele imediate şi pe termen 
lung, se leagă de protejarea populaţiei în 
situații de urgenţă. În acest sens, a fost 
emisă Hotărârea Guvernului nr. 560/2005 
pentru aprobarea categoriilor de construc- 
tii la care este obligatorie realizarea adă- 
posturilor de protecţie civilă, precum şi a 
celor la care se amenajează puncte de 
comandă. 


e Efecte optime pentru amortizarea vibra- 
țiilor, însă, nu se obțin pentru orice 
grosimi ale elementelor ce alcătuiesc un 
planşeu stratificat, ci numai pentru 
anumite raporturi între acestea. 

e Sistemul de acordare a avizelor de 
Securitate la incendiu şi protecție civilă 
deține un rol foarte important in 
securizarea clădirilor aglomerate. 

1. Consideratii preliminare 


Astazi, lumea se confrunta cu o serie de riscuri in 
materie de securitate individuală si de grup. Printre 
acestea se inscriu atat catastrofele naturale (cutremure 
de pământ, alunecări de terne, căderi abundente de 
zăpadă, ploi torențiale, furtuni, inundaţii), cât şi unele 
provocate voluntar sau involuntar de om. În ceea ce le 
priveşte pe cele din urmă, apreciem că ele pot fi 
produsul unui atentat terorist, al unui accident 
tehnologic sau al unor conflicte armate. Astfel de 
evenimente pot să se producă şi în România. Prin 
urmare, este necesară adoptarea şi, mai ales, punerea în 


practică a unui ansamblu de măsuri adecvate şi 
coerente de protejarea a populaţiei țării de eventualele 
consecinţe nedorite ale efectelor fenomenelor naturale 
menţionate şi ale actelor teroriste, ale accidentelor 
tehnologice şi ale efectelor unei confruntări armate în 
care România, ca stat membru NATO şi UE ar 
participa. 

De aceea, în opinia noastră, una din problemele 
nerezolvate, cu efecte imediate şi pe termen lung, 
priveşte direct protejarea populaţiei împotriva riscurilor 
ce i-ar pune în pericol integritatea fizică şi chiar viaţa. 

În acest context, comunitatea științifică naţională si 
internațională trebuie să răspundă astăzi cat mai 
convingător şi mai eficient unor întrebări pe care opinia 
publică le pune tot mai des: Vor fi cutremure şi 
conflicte armate devastatoare? Se vor inmulti atacurile 
teroriste? 

Desigur, un răspuns cert este dificil de dat unor 
astfel de întrebări. Aceasta, însă, nu absolvă de 
răspundere pe cei în cauză, instituţii ale statului şi 
persoane cu funcţii oficiale în organele puterii centrale 


şi locale, de răspunderile ce le revin în materie de 
protejarea a populaţiei față de riscurile amintite 
anterior. În acest scop, se impune cu necesitate 
adoptarea măsurilor adecvate pentru a limita 
consecințele nedorite ale riscurilor generate de 
fenomene naturale sau prin acţiune umană voluntară 
sau involuntară. Pentru aceasta mai întâi, se cer 
desluşite mecanismele intrinseci care stau la baza 
fenomenelor extreme până la conturarea strategiilor de 
reducere a consecinţelor. 


2. Prevederile Hotărârii de Guvern nr. 560/2005 


Acest act normativ se referă la aprobarea 
categoriilor de construcţii la care este obligatorie 
realizarea adăposturilor de protecţie civilă, precum şi a 
celor la care se amenajează puncte de comandă. Astfel, 
articolul 1 al HG nr. 560/2005 afirmă: „Se aprobă 
categoriile de construcții la care realizarea 
adăposturilor de protecție civilă este obligatorie, 
potrivit legii, dacă acestea au o suprafaţă construită, la 
sol, mai mare de 150 mp şi sunt prevăzute cu subsol, 
din următoarele categorii de folosinţă: 

a) clădiri pentru birouri şi 
administrative; 

b) clădiri pentru activităţi financiar-bancare; 

c) clădiri pentru afaceri şi comerţ; 

d) clădiri pentru învățământ, ştiinţă, cultură şi 


activităţi 


arta; 

e) clădiri pentru activităţi de ocrotire a sănătăţii 
şi de asistenţă socială; 

f) clădiri pentru activități industriale si de 
producţie; 

8) clădiri pentru activități turistice, destinate 
cazării; 


h) clădiri şi construcții speciale pentru 
transporturi; 

i) clădiri şi construcții speciale pentru 
telecomunicații; 


j) clădiri de locuit, multietajate, cu regim de 
înălțime mai mare de S + P + 4 etaje”. 

Analiza conținutului prevederilor articolului 1 citat 

mai sus se referă la clădiri şi construcții ce aparțin atât 

unor instituții de stat, cât si particulare. Acestea din 


urmă sunt clădiri şi construcții ce au ca destinație 
activități de ocrotire a sănătății şi de asistență socială, 
industriale si de producție, turistice, destinate cazării. În 
ceea ce priveşte clădirile de locuit sunt vizate doar cele 
cu regim de înălțime mai mare de S+P+4 etaje. Toate 
acestea vor avea prevăzute adăposturi pentru populație. 

De asemenea, la articolul 2 se prevede că: ,,Se 
aprobă categoriile de construcții la care se amenajează 
puncte de comandă, după cum urmează: 

a) sediile autorităților administrației publice 
centrale; 

b) sediile prefecturilor şi ale consiliilor 
județene, precum şi ale consiliilor locale ale 
municipiilor şi oraşelor, al Consiliului General al 
Municipiului Bucureşti şi ale consiliilor locale ale 
sectoarelor municipiului Bucureşti; 

c) sediile centrale ale instituțiilor financiar- 
bancare; 

d) sediile centrale ale companiilor nationale si 
regiilor autonome; 

e) sediile centrale ale posturilor de radio si 
televiziune; 

f) sediile centrale ale operatorilor economici din 
industria de apărare”. 

Prevederile articolului 2 al HG 560/2005 se referă 
la spațiile în care se pot instala, la nevoie, puncte de 
comandă. Actul normativ se referă doar la construcții ce 
aparțin atât unor instituții ale statului, cât $i unor sedii 
centrale ale posturilor de radio si televiziune, fără a 
preciza dacă sunt vizate numai cele de stat sau şi cele 
private. 


3. Procedura legală de emitere a avizelor de securitate la incendiu si protecție 
civilă în conformitate cu legislația în vigoare 


Avizele de securitate la incendiu sunt actele emise, 
în baza legii, de către inspectoratele județene si al 
municipiului Bucureşti pentru situații de urgență, după 


verificarea de conformitate cu prevederile reglemen- 
tărilor tehnice în vigoare a măsurilor de apărare 
împotriva incendiilor, adoptate în documentatiile 

tehnice ale lucrarilor de constructii, pentru indeplinirea 
cerintei esentiale „securitate la incendiu” — a construc- 
tiilor, instalațiilor şi altor amenajări, art. 1, alin. (2), lit. 
b din Legea 307/2006 şi art. 1, al. (1) din OMAI 
1435/2006. 

Avizele de protecţie civilă sunt actele emise, în 
baza legii, de către inspectorate, după verificarea de 
conformitate cu prevederile reglementărilor tehnice în 
vigoare a măsurilor adoptate în documentatiile tehnice 
ale lucrărilor de construcţii pentru realizarea adăpos- 
turilor de protecţie civilă, art. 1, alin. (2) din OMAI 
1435/2006. 

Categoriile de construcții şi amenajări care se 
supun avizării privind securitatea la incendiu sunt 
aprobate prin art. 1 din HGR 1739/2006. Astfel, in 
acesta se precizează: „Se aprobă următoarele categorii 
de construcţii şi amenajări care se supun avizării şi/sau 
autorizării privind securitatea la incendiu: 

a) clădiri civile definite conform reglementărilor 
tehnice specifice domeniului securităţii la incendiu ca 
„înalte” sau „foarte înalte”, indiferent de aria construită 
ori de destinație; 

b) încăperi sau grupuri de încăperi, definite 
conform reglementărilor tehnice specifice domeniului 
securităţii la incendiu ca „săli aglomerate”, amplasate în 
clădiri independente sau în clădiri cu funcțiuni mixte, 
indiferent de aria construită, regimul de înălțime ori 
destinație; 

c) clădiri civile din categoriile de importanță 
excepțională şi deosebită, încadrate conform legii, 
indiferent de aria construită, regimul de înălțime sau 
destinaţie; 

d) clădiri din categoria monumentelor istorice la 
care se efectuează modernizări sau schimbări de 
destinație; 

e) clădiri sau spaţii amenajate în clădiri cu 
funcțiuni mixte, având destinaţia de comerţ, producţie 
sau depozitare, cu aria desfăşurată mai mare sau egală 
cu 600 mp; 

f) spaţii amenajate în clădiri de locuit colective, 
având destinaţia de comerţ, producţie sau depozitare, 
indiferent de aria desfăşurată; 

g) clădiri sau spații amenajate în clădiri, având 
destinația de alimentaţie publică, cu aria desfăşurată 
mai mare sau egală cu 200 mp; 

h) construcţii civile subterane sau spaţii publice 
amenajate la subsolul, demisolul, podul ori pe 
acoperişul tip terasă al clădirilor civile, indiferent de 
destinaţie, aria construită/desfăşurată sau de numărul de 
persoane; 

i) construcţii pentru structuri de primire turistică cu 
funcțiuni de cazare de tipul: hoteluri, hoteluri- 
apartament, moteluri, hosteluri, minihoteluri, vile, 
bungalouri, cabane turistice, de vânătoare, de pescuit, 
sate de vacanţă, campinguri, popasuri turistice, pensiuni 


turistice urbane şi rurale, pensiuni agroturistice, locuinţe 
turistice, inclusiv unităţile de alimentaţie din incinta 
acestora, indiferent de numărul de locuri; 

j) clădiri pentru sedii ale autorităţilor publice, 
indiferent de aria construită; 

k) clădiri sau spaţii amenajate în clădiri, având 
destinaţia de birouri, financiar-bancară, de asigurări şi 
burse, cu aria desfăşurată mai mare sau egală cu 600 
mp; 

I) clădiri sau spaţii amenajate în clădiri, având 
destinația de îngrijire a sănătăţii, indiferent de aria 
desfăşurată şi de numărul de locuri, cu excepţia 
cabinetelor medicale individuale; 

m) clădiri sau spații amenajate în clădiri, având 
destinația pentru învăţământ, supravegherea, îngrijirea 
sau  cazarea/adăpostirea copiilor preşcolari, elevi, 
studenţi, bătrâni, persoane cu dizabilităţi sau lipsite de 
adăpost, indiferent de aria construită; 

n) clădiri sau spaţii, având destinaţia de gară, 
autogară, aerogara şi stație de metrou, indiferent de aria 
desfăşurată; 

o) construcții pentru lăcaşuri de cult şi spaţii de 
cazare aferente, accesibile publicului sau destinate vieţii 
monahale, indiferent de aria desfăşurată sau de numărul 
de persoane, cu excepția caselor parohiale; 

p) clădiri şi amenajări sportive, cu capacitatea mai 
mare sau egală cu 200 de locuri pe scaune în interior ori 
mai mare sau egală cu 2.500 de locuri pe scaune în aer 
liber; 

r) construcții pentru amenajări temporare pentru 
spectacole sau întruniri, cu capacitatea mai mare sau 
egală cu 200 de locuri ori având destinaţia comercială, 
cu suprafața mai mare sau egală cu 2.500 mp; 

s) construcții pentru depozitare şi sisteme de 
alimentare a consumatorilor cu gaze petroliere liche- 
fiate, stocate în rezervoare/recipiente fixe sau grupuri de 
rezervoare/recipiente fixe, precum şi puncte de livrare 
către populaţie a buteliilor cu gaze petroliere lichefiate, 
indiferent de capacitatea de stocare/depozitare; 

ş) staţii publice de distribuţie a carburanţilor pentru 
autovehicule, cu capacitatea de stocare mai mare sau 
egală cu 50 mc pentru lichide petroliere, mai mare sau 
egală cu 3 mc echivalent apă pentru gaze petroliere 
lichefiate, precum şi staţiile transportabile de distribuţie 
a carburanţilor la autovehicule, cu capacitatea de 
stocare/depozitare mai mare sau egală cu 30 mc; 

t) clădiri sau spaţii amenajate în clădiri, destinate 
parcării publice şi/sau întreţinerii şi reparării a peste 20 
de autovehicule; 

t) sisteme, lucrări şi rețele de alimentare cu apă 
pentru stingerea incendiilor în localităţi, platforme şi 
parcuri industriale; 

u) construcții, ferme şi amenajări agrozootehnice cu aria 
construită mai mare sau egală cu 600 mp. 


COLOCVIU STRATEGIC NR. 2, 2012 


4. Principalele surse care genereaza fenomene vibratorii 


O forță dinamică aplicată unei structuri de 
rezistență produce o mişcare oscilatorie (vibrație), 
asociată cu anumite deformatii şi tensiuni care variază 
în funcție de timp. 

Dintre sursele de vibrație care pot avea un efect 
defavorabil asupra structurilor de rezistență pot fi 
menţionate următoarele: maşinile şi instalaţiile cu mase 
neechilibrate; acţiunea mişcării seismice; acţiunea 
vântului; exploziile. 

În toate aceste cazuri, este necesară o analiză 
dinamică complexă, fie cu scopul de a limita 
intensitatea surselor de vibraţie, fie de a proiecta de aşa 
manieră structura de rezistență, încât efectul aplicării 
dinamice a excitatiei să nu aibă o influenţă defavorabilă 
asupra stabilităţii şi capacității de rezistență. 

O vibraţie se caracterizează prin frecvență (pulsatie 
sau perioadă) şi prin amplitudine. O explozie produce 
oscilaţii, indiferent de natura sau mijlocul prin care a 
fost generată. 

O acţiune dinamică, care apare în ultima vreme 
frecvent în calculul construcţiilor, este cea datorată 
exploziilor. Este vorba în principal de solicitarea 
construcțiilor de către: 

e acţiunea efectului exploziilor din cariere; 

e acţiunea loviturilor directe sau a suflului 
exploziilor proiectilelor de artilerie, bombelor de 
aviaţie, atomice sau nucleare. 

Cercetarea ştiinţifică efectuată în domeniul 
stabilirii răspunsului dinamic al structurilor solicitate la 
asemenea acțiuni, are un caracter specific. 

În general, efectul exploziilor (de orice tip), ca 
acțiune de calcul pentru o structură, nu poate fi precizat 


în mod cert. De aceea, metodele de analiză dinamică 
utilizate în acest capitol au un caracter aproximativ atât 
în ceea ce priveşte modelarea incarcarilor, cât si in ceea 
ce priveşte răspunsul dinamic al structurilor. 

Planseele stratificate au un efect de amortizare 
mare si o capacitate portanta ridicată, asigurând în acest 
fel gradul de protecție necesar personalului sau tehnicii 
de luptă. Spre exemplificare, se poate vedea din 
concluziile reieşite la prelucrarea rezultatelor simu- 
larilor, că pentru o serie de parametrii constanti 
(grosime a plăcilor, deschidere, mărime impuls etc.) un 
strat de nisip de numai 2,5 cm grosime între două plăci 
de beton, reduce săgeata acestora de cca. 2 ori si 
pulsatia fundamentală de cca. 1,5 ori. 

Efecte optime, însă, nu se obțin pentru orice 
grosimi ale elementelor ce alcătuiesc un plangeu 
stratificat, ci numai pentru anumite raporturi între 
acestea. Simulările au indicat, pentru modelul adoptat, 
aceste raporturi, dar pentru practică acestea nu pot fi 
considerate satisfăcătoare. Ar fi necesar ca, după aceste 
simulări efectuate cu ajutorul programelor de calcul, să 
urmeze o serie de încercări într-un poligon, unde, pe 
modele mai mari, să se acționeze direct prin explozii; 
măsurătorile şi rezultatele acestora s-ar putea considera 
concludente. 

Se poate afirma totuşi că, concluziile reieşite in 
urma calculelor teoretice si a simulărilor efectuate cu 
ajutorul programelor de calcul asupra plăcilor 
stratificate, indică cu siguranță avantajul folosirii 
acestora, în cazul elementelor de construcții solicitate 
de şocuri şi explozii, şi dau totodată metodele de calcul 
dinamic pentru aceste elemente. 


PROPUNERE: 


e Construirea de adăposturi de protecție civilă şi înfiintarea de puncte de 
comandă în diferite clădiri si construcții. 

stiintifica din domeniul securității. 

